ປະຊາຊົນລາວ ຈຳນວນນຶ່ງ ສະແດງຄວາມເປັນຫ່ວງ ກ່ຽວກັບ ການຂຶ້ນລາຄານໍ້າປະປາ 
ປະຊາຊົນລາວຈໍານວນ ນຶ່ງໃນນະຄອນຫຼວງວຽງຈັນ ໄດ້ສະແດງຄວາມກັງວົນໃຈອອກມາຢ່າງກວ້າງຂວາງກ່ຽວ ກັບ ຄ່ານໍ້າປະປາ ຂຶ້ນລ່ຄາ ເຖິງແມ່ນວ່າບໍລິສັດນໍ້າປະປາລາວໄດ້ປັບລາຄາໃຫ້ຫລຸດລົງພິເສດ.
ບັນຫາຄ່າຄອງຊີບແພງຢູ່ໃນລາວມີມາແຕ່ດົນນານແລ້ວ ແຕ່ເມື່ອມາບວກໃສ່ການປັບ ອັດຕາຄ່ານໍ້າ ແລະຄ່າໄຟຟ້າ ຊຶ່ງເປັນປັດໄຈພື້ນຖານ ໃນການດໍາລົງຊີວິດຂອງມະນຸດ ຊົນແລ້ວ ພາຍຫລັງມີການລະບາດຢ່າງໜັກໄວຣັສໂຄໂຣນາທັງ ຢູ່ໃນລາວ ແລະທົ່ວ ໂລກ ປະຊາຊົນລາວ ໂດຍລວມແມ່ນ ໄດ້ຮັບຜົນກະທົບຢ່າງໜັກ ດັ່ງການໃຫ້ສໍາພາດ ຂອງປະຊາຊົນລາວຈໍານວນ ນຶ່ງໃນນະຄອນຫຼວງວຽງຈັນ ຄ້າຍໆກັນກັບເລື້ອງຄ່າໄຟຟ້າ ປະຊາຊົນລາວຫລາຍຄົນກໍໄດ້ສະແດງຄວາມກັງວົນໃຈອອກມາຢ່າງກວ້າງຂວາງກ່ຽວ ກັບ ຄ່ານໍ້າປະປາ ທັງໃນສື່ສັງຄົມອອນລາຍກໍຄືຢູ່ໃນສັງຄົມທົ່ວໄປ ເຖິງແມ່ນວ່າບໍລິສັດ ນໍ້າປະປາລາວໄດ້ປັບລາຄາໃຫ້ຫລຸດລົງພິເສດສໍາລັບ 3 ເດືອນແລ້ວ ກໍຕາມ ກິ່ງສະຫວັນ ມີລາຍງານເລື້ອງນີ້ ຈາກນັກຂ່າວວີໂອເອ ມາສະເໜີທ່ານ ໃນອັນດັບຕໍ່ໄປ ບັນດາທ່ານຜູ້ຟັງຄົງໄດ້ຮູ້ກັນດີຢູ່ແລ້ວເນາະວ່າໂດຍປະຕິບັດຕາມຄໍາສັ່ງຂອງນາ ຍົກລັດ ຖະມົນຕີ ທອງລຸນ ສີສຸລິດ, ເມື່ອມໍ່ໆມານີ້ ບໍລິສັດນໍ້າປະປາລາວໄດ້ປັບ ລາຄາໃຫ້ຫລຸດລົງ 5 ເປີເຊັນເປັນພິເສດສໍາລັບ 3 ເດືອນກໍຄືນັບແຕ່ເດືອນພຶດ ສະພາ ຫາເດືອນກໍລະກົດທີ່ ຈະມາເຖິງນີ້ ແຕ່ປະຊາຊົນລາວ ຜູ້ທີ່ໄດ້ຮັບຜົນກະ ທົບຢ່າງໜັກຈາກການລະບາດຂອງ ໄວຣັສໂຄໂຣນາ ທັງຢູ່ໃນລາວ ແລະນອກ ປະເທດນັ້ນ ໂດຍລວມແລ້ວ ກໍຍັງຮູ້ສຶກວ່າຄ່າ ນໍ້າ ຍິ່ງແພງຂຶ້ນ ດັ່ງການໃຫ້ສໍາພາດ ຂອງປະຊາຊົນທ່ານນຶ່ງທີ່ອາໄສຢູ່ໃນເຂດເມືອງຈັນ ທະບູລີ ນະຄອນຫຼວງວຽງຈັນວ່າ ຄ່ານໍ້າກໍແພງຂຶ້ນຄືກັນກັບໄຟ ຊຶ່ງທ່ານຊີ້ແຈງດັ່ງນີ້: ສ່ວນນັກທຸລະກິດຍິງຄົນນຶ່ງເຂດເມືອງໄຊເສດຖາ ນະຄອນຫຼວງວຽງຈັນ ທີ່ຢູ່ ເຮືອນ ກັບລູກຄົນນຶ່ງກັບບອກວ່າ ນັບແຕ່ມີການແຜ່ລະບາດ ຂອງພະຍາດໂຄວິດ-19 ນີ້ ເປັນຕົ້ນມາ ຄ່ານໍ້າປະປາຍິ່ງແພງຫລາຍກວ່າຄ່າໄຟອີກ ຊຶ່ງຜູ້ກ່ຽວເປີດເຜີຍ ສູ່ວີໂອເອ ຟັງວ່າ: ສ່ວນເຈົ້າໜ້າທີ່ຂອງບໍລິສັດນໍ້າປະປາລາວນັ້ນ ກັບໃຫ້ເຫດຜົນວ່າ ທີ່ຈິງແລ້ວທາງ ບໍລິ ສັດແມ່ນໄດ້ຫລຸດລາຄາລົງ 5 ເປັນເຊັນ ຕາມຄໍາສັ່ງຂອງທ່ານນາຍົກແທ້ ແຕ່ເນື່ອງ ຈາກວ່າ ຜູ້ຊົມໃຊ້ຕ້ອງໄດ້ເສຍຄ່າອາກອນ ແລະຄ່າທໍານຽມກ່ຽວ ຂ້ອງ ອື່ນໆ ຈຶ່ງເຮັດ ໃຫ້ເຂົາເຈົ້າຮູ້ສຶກວ່າ ຄ່ານໍ້າແພງຂຶ້ນໃນໄລຍະນີ້ ດັ່ງການ ໃຫ້ສໍາພາດຂອງເຈົ້າໜ້າທີ່ ຂັ້ນສູງຂອງບໍລິສັດດັ່ງກ່າວວ່າ: ອີກຢ່າງນຶ່ງ ທ່ານໃຫ້ເຫດຜົນອີກວ່າ ໃນຊ່ວງທີ່ມີຄໍາສັ່ງໃຫ້ທຸກຄົນ ກັກຕົວຢູ່ ເຮືອນ ນັ້ນ ຫລືບໍ່ໃຫ້ອອກໄປຂ້າງນອກໂດຍບໍ່ຈໍາເປັນ ແລະບວກໃສ່ກັບມາດຕະ ການປ້ອງ ກັນການແຜ່ລະບາດຂອງພະຍາດໂຄວິດ-19 ໂດຍການລ້າງມື ເລື້ອຍໆ ນັ້ນ ມັນກໍ ເຮັດໃຫ້ຄົນໃນແຕ່ລະ ຄົວເຮືອນໃຊ້ນໍ້າຫລາຍເປັນພິເສດ ເມື່ອທຽບໃສ່ ຕອນກ່ອນ ເກີດການລະບາດຂອງພະຍາດນີ້ ຊຶ່ງທ່ານຊີ້ແຈງດັ່ງນີ້ ອ່ານເອົາ: ທ່ານບອກອີກວ່າເມື່ອທຽບໃສ່ກັບຄ່າໄຟຟ້າທີ່ລັດຖະບານມີນະໂຍບາຍວ່າ ຈະເຮັດ ໃຫ້ລາວກາຍເປັນປະເທດສົ່ງອອກໄຟຟ້າໄປໃຫ້ບັນດາປະເທດທົ່ວຂົງເຂດ ເອເຊຍ ຕາເວັນອອກສຽງໃຕ້ນັ້ນແລ້ວ ຄ່ານໍ້າປະປາແມ່ນຍັງຖືກກວ່າຫລາຍ ທ່ານໃຫ້ຊີ້ແຈງ ດັ່ງນີ້ ສະຫລຸບແລ້ວ ເຖິງແມ່ນວ່າ ເມື່ອມໍ່ໆມານີ້ ບໍລິສັດນໍ້າປະປາ ລາວໄດ້ປັບລາຄາໃຫ້ ຫລຸດລົງພິເສດສໍາລັບ 3 ເດືອນຈົນຮອດເດືອນກໍລະກົດກໍຄືເດືອນໜ້ານີ້ ແຕ່ປະຊາ ຊົນກັບເຫັນວ່າ ເຂົາເຈົ້າຕ້ອງໄດ້ເສຍຄ່ານໍ້າສູງຂຶ້ນກວ່າເກົ່າ ຊຶ່ງບໍ່ຕ່າງຫຍັງກັບຄ່າ ໄຟຟ້າ ທ້າມກາງການລະບາດຂອງພະຍາດໂຄວິດ-19 ຢູ່ໃນ ລາວ ແລະທົ່ວໂລກ ຢູ່ນີ້ ການທີ່ຕ້ອງໄດ້ເສຍຄ່ານໍ້າ ແລະໄຟຟ້າເພີ້ມ ຂຶ້ນແມ່ນ ເຮັດໃຫ້ຄ່າຄອງຊີບຂອງ ປະຊາຊົນຢູ່ໃນລາວທີ່ສູງຢູ່ແລ້ວນັ້ນ ຍິ່ງເພີ້ມສູງຂຶ້ນ ຊຶ່ງນໍາໄປສູ່ການດໍາລົງຊີວິດທີ່ ຝືດເຄືອງຫລາຍຂຶ້ນກວ່າເກົ່າ